  Анжелика Тихонова корреспондент 30-тӥ коньывуонлы Удмуртиын 248 сюрс 500 гектар музъемъёс кын улэ гыремын. Со чакламлэсь 79 процентэз луэ, ивортэ элькунысь гурт возёсъя но сиён-юонъя министерстволэн пресс-службаез. Кылем арен ӵошатоно ке, туэ 51 сюрс 100 гектарлы ӧжытгес гыремын.  Зоръёсын сэрен ужъёс туэ ӝегазы. Котьма ке но, хозяйствоос нуналлы быдэ тросгес но тросгес бусыосты тулыслы утялтыны-дасяны тыршо. Та ваньмыз тулыс кизем культураослы ӝоггес ӝужаны, чеберскыны, жагъёслэсь утиськыны юрттоз Удмуртиысь гурт возёсъя но сиён-юонъя министерстволэн пресс-службаезТуннэ нуналлы кык ёросъёсын чаклам ужъёссы вылтӥ быдэстэмын ни – Каракулиноын но Вавожын (123 но 103 процентлы). Эшшо куатяз ужъёссэс йылаз-пумаз вутто – 90 процентлэсь трос музъемъёссы гыремын Можга (96 процент), Кизнер (95 процент), Эгра (94 процент), Сюмси (93 процент), Сарапул но Кияса (91 процент) ёросъёсын. Тодэ вайытом, таяз арын Удмуртиын гурт возёсъёсы ӧжытэзтэк кык миллиард манет тыр выль техника басьтӥзы.   Тегъёс: Вавож Каракулино Удмуртия гуртвозёс бусыужъёс гуртвозёсъяминистерство  